A Bizottság 996/2001/EK rendelete
(2001. május 22.)
a termelési támogatási rendszer hatálya alá tartozó paradicsom, körte és őszibarack feldolgozásával készült termékekre vonatkozó minőségi minimumkövetelmények megállapításáról szóló 1764/86/EGK, 2319/89/EGK és 2320/89/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2699/2000/EK rendelettel módosított [1], a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre [2] és különösen annak 6. cikke (1) bekezdésére,
mivel:
(1) A 2201/96/EK rendelet 2. cikke támogatási rendszert ír elő azon termelői szervezetek részére, amelyek paradicsomot, őszibarackot és körtét szállítanak az említett rendelet I. mellékletében felsorolt termékekké történő feldolgozásra.
(2) A legutóbb az 1593/98/EK rendelettel [3] módosított, a termelési támogatásra jogosult paradicsom alapú termékekre vonatkozó minőségi minimumkövetelmények megállapításáról szóló, 1986. május 27-i 1764/86/EGK bizottsági rendelet [4], a termelési támogatásra jogosult, szirupban és természetes gyümölcslében tartósított Vilmoskörtére és Rocha körtére vonatkozó minőségi minimumkövetelményekről szóló, 1989. július 28-i 2319/89/EGK bizottsági rendelet [5], valamint a termelési támogatási rendszer alkalmazásához a szirupban és természetes gyümölcslében tartósított őszibarack minőségi minimumkövetelményeiről szóló, 1989. július 28-i 2320/89/EGK bizottsági rendelet [6] az említett feldolgozott termékekre vonatkozó minőségi minimumkövetelményeket állapít meg. E rendeleteket a támogatási rendszer 2699/2000/EK tanácsi rendelet által történt módosításainak a figyelembe vétele érdekében módosítani kell.
(3) Az 1764/86/EGK, a 2319/89/EGK és a 2320/89/EGK rendeletben megállapított minőségi követelmények további végrehajtási szabályokat képeznek az 504/97/EKbizottsági rendeletet [7] hatályon kívül helyező és annak helyébe lépő, a feldolgozott gyümölcs- és zöldségtermékek támogatási rendszeréről szóló 2201/96/EK tanácsi rendelet alkalmazására vonatkozó részletes szabályok megállapításáról szóló, 2001. március 1-jei 449/2001/EK bizottsági rendelet [8] rendelkezéseihez.
(4) Az e rendeletben meghatározott intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,
ELFOGADTA EZT A RENDELETET:
1. cikk
Az 1764/89/EGK rendelet a következőképpen módosul:
1. Az 1. cikk helyébe a következő rendelkezés lép:
"1. cikk
E rendelet megállapítja a 449/2001/EK rendelet 1. cikke (2) bekezdésében meghatározott paradicsom alapú termékekre vonatkozó minőségi minimumkövetelményeket."
2. A 2., 3. és 8. cikkben, a 10. cikk (3) bekezdésének a) pontjában, valamint a 11. cikkben az "504/97/EK rendelet" szavak helyébe a következő lép: "449/2001/EK rendelet".
2. cikk
A 2319/89/EGK rendelet a következőképpen módosul:
1. A cím helyébe a következő szöveg lép:
"a termelési támogatási rendszer keretében szirupban és/vagy természetes gyümölcslében tartósított Vilmoskörtére és Rocha körtére vonatkozó minőségi minimumkövetelmények megállapításáról."
2. Az 1. cikk helyébe a következő rendelkezés lép:
"1. cikk
E rendelet megállapítja a 449/2001/EK rendelet 1. cikke (2) bekezdésében meghatározott, szirupban és/vagy természetes gyümölcslében tartósított Vilmoskörtéreés Rocha körtére (a továbbiakban: szirupban és/vagy természetes gyümölcslében tartósított körte) vonatkozó minőségi minimumkövetelményeket."
3. cikk
A 2320/89/EGK rendelet a következőképpen módosul:
1. A cím helyébe a következő szöveg lép:
"a termelési támogatási rendszer keretében szirupban és/vagy természetes gyümölcslében tartósított őszibarackra vonatkozó minőségi minimumkövetelmények megállapításáról."
2. Az 1. cikk helyébe a következő rendelkezés lép:
"1. cikk
E rendelet megállapítja a 449/2001/EK rendelet 1. cikke (2) bekezdésében meghatározott, szirupban és/vagy természetes gyümölcslében tartósított őszibarackra vonatkozó minőségi minimumkövetelményeket."
4. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. május 22-én.